ඉඩම් මැනීමේ කටයුතු කඩිනම් කිරීම සහ විධිමත් කිරීම සඳහා නවීන තාක්ෂණය යොදා ගන්නා ජංගම සේවයක් රට පුරා ආරම්භ කිරීමට කටයුතු කරන බව ඉඩම් අමාත්‍ය එස්.එම්. චන්ද්‍රසේන පවසනවා.ඉඩම් කටයුතු පිලිබඳ උපදේශක කාරක සභාවේදී අමාත්‍යවරයා මේ බව සඳහන් කළ බවයි පාර්ලිමේන්තුවේ සන්නිවේදන දෙපාර්තමේන්තුව සඳහන් කළේ.එහිදී අමාත්‍යාංශ නිලධාරීන් ප්‍රකාශ කර ඇත්තේ දැනටමත් නියමු ව්‍යාපෘතියක් ලෙස තිරප්පනේ ප්‍රදේශයේ නවීන තාක්ෂණ යොදා ගෙන ජංගම සේවයක් ආරම්භ කරන බවයි.එමෙන්ම, ඉඩම් මැණීමට කැමැත්තක් දක්වන ඉඩම් හිමියන්ගේ ඉඩම් ඉක්මනින් මැන ඔප්පු ලබාදීමට කටයුතු කරන ලෙස ද අමාත්‍යවරයා නිලධාරින්ට උපදෙස් ලබාදී තිබෙනවා.